Herbarium Carrarense
Herbarium Carrarense, Italiane Erbario Carrarese ab eruditis appellatum, est liber manuscriptus ante annum 1404 confectus hodieque in Bibliotheca Britannica siglo Egerton 2020 servatus. Textum continet operis "Serapionis iunioris" (ita dicti) De simplici medicina Italiane ab Iacobo Philippo de Padua conversum, cum imaginibus novis summa arte pictis. Liber Francisco II de Carraria(it) domino Patavii artificumque patrono dicatus est. Ulysses Aldrovandus Bononiensis saeculo XVI librum possedit.